**Trygve Lie** (Trygve lie.ogg kuuntele ääntämys**(ohje)**, (16. heinäkuuta 1896 Oslo, Norja – 30. joulukuuta 1968 Geilo, Norja) oli norjalainen työväenpuolueen poliitikko. Vuodet 1946–1952 hän toimi ensimmäisenä varsinaisena YK:n pääsihteerinä.

Lie valmistui lakitieteiden kandidaatiksi vuonna 1919. Hän oli liittynyt Norjan työväenpuolueeseen vuonna 1912 ja toimi sen sihteerinä 1919–1922. Vuosina 1922–1935 hän työskenteli ammattiliittojen keskusliiton lainopillisena asiamiehenä. Vuonna 1935 Lie valittiin Johan Nygaardsvoldin hallitukseen oikeusministeriksi. Vuonna 1935 hän antoi Lev Trotskille turvapaikan Norjasta, kun tämän Ranskassa saama oleskelulupa umpeutui. Vuonna 1937 Neuvostoliiton painostuksella Norjan hallitus määräsi Trotskin kotiarestiin. Pitkien neuvotteluiden jälkeen Lie määräsi Trotskin muuttamaan Norjasta Meksikoon.*lähde?*

Lie valittiin 1939 Norjan kauppaministeriksi ja myöhemmin samana vuonna kansanhuoltoministeriksi. Saksan miehittäessä Norjan 1940 hänestä tuli Lontoossa toimineen Norjan pakolaishallituksen ulkoministeri ja kantava voima. Toisen maailmansodan jälkeen Lie jatkoi ulkoministerinä 1945–1946. 1. helmikuuta 1946 Lie valittiin ensimmäiseksi viralliseksi YK:n pääsihteeriksi. Hän johti YK:n turvallisuusneuvoston sääntöjen laatimista. Hän tuki sekä Israelin että Indonesian luomista ja yritti saada Neuvostoliiton joukot vetäytymään Iranista ja tulitauon Kashmiriin. Hän sai Neuvostoliiton vihat YK:n asetettua Korean sodassa etelän puolelle. Hän vastusti Espanjan jäsenyyttä YK:ssa Francon diktatuurin vuoksi ja tuki Kiinan kansantasavallan jäsenyyttä YK:ssa tasavallan joukkojen vetäydyttyä Taiwanille.

Lien pääsihteeriyttä jatkettiin vuonna 1950, koska Neuvostoliitto ei hyväksynyt hänelle toista kautta, eikä Yhdysvallat suostunut tukemaan ketään muuta. Neuvostoliitto kieltäytyi hyväksymästä Lietä pääsihteerinä. Lie erosi marraskuussa 1952 Joseph McCarthyn syytettyä häntä "epälojaalien" amerikkalaisten palkkaamisesta YK:n palvelukseen.

Pääsihteerikausiensa jälkeen Lie toimi aktiivipoliitikkona Norjassa mm. sisä- ja kauppaministerinä. Vuosina 1955−1963 hän toimi Oslon-Akershusin läänin maaherrana ja vielä vuosina 1963–1965 kauppa- ja teollisuusministerinä.

Trygve Lie ja Iranin pääministeri Mohammed Mossadeq (noin 1951)

Teoksia
-------

* *Rauhan puolesta: Seitsemän vuotta YK:n pääsihteerinä*. Syv år for freden. Suomentanut Vuoristo, Aaro A.. Helsinki: Tammi, 1954.

Lähteet
-------

1. 1 2 3  Huovinen, Pentti & Siikala, Kalervo (toim.): *Maailmanpolitiikan kasvot*, s. 112. Helsinki: Weilin & Göös, 1963.
2. 1 2 3  Blomstedt, Yrjö: "Kuka kukin on suurpolitiikassa", *Mitä Missä Milloin 1951*, s. 95. Helsinki: Kustannusosakeyhtiö Otava, 1950.

Aiheesta muualla
----------------

* Kuvia tai muita tiedostoja aiheesta **Trygve Lie** Wikimedia Commonsissa

|  |  |  |  |
| --- | --- | --- | --- |
| Yhdistyneiden kansakuntien lippu | Edeltäjä:**–** | **Yhdistyneiden kansakuntien pääsihteeri**1946–1952 | Seuraaja:**Dag Hammarskjöld** |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * n
* k
* m
Yhdistyneet kansakunnat Yhdistyneiden kansankuntien ja Kansainliiton pääsihteerit |
| --- |
|  |
| Kansainliitto (1919–1945) | 
* Eric Drummond
* Joseph Avenol
* Seán Lester

 |
|  |
| Yhdistyneet kansakunnat (1945–) | 
* Gladwyn Jebb
* Trygve Lie
* Dag Hammarskjöld
* U Thant
* Kurt Waldheim
* Javier Pérez de Cuéllar
* Boutros Boutros-Ghali
* Kofi Annan
* Ban Ki-moon
* António Guterres

 |
|  |
| Sihteeristö |

 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Italia
* Israel
* Yhdysvallat
* Ruotsi
* Tšekki
* Alankomaat
* Puola

 |
|  |
| Taiteenala | 
* KulturNav

 |
|  |
| Henkilöt | 
* Deutsche Biographie

 |
|  |
| Muut | 
* NARA
* SNAC
* IdRef

 |

 |